cyanic-selkie/wikianc huggingface dataset:
শামসুর রহমান শরীফ
শামসুর রহমান শরীফ (পূর্ণনাম: শামসুর রহমান শরীফ ডিলু; ১০ মার্চ ১৯৪০- ০২ এপ্রিল ২০২০) পাবনা জেলা বাসিন্দা এবং বাংলাদেশ আওয়ামী লীগের রাজনীতিবিদ। তিনি বাংলাদেশ আওয়ামীলীগ পাবনা জেলা শাখার ২০১৫-২০১৮ সেশনের জেলা সভাপতি ছিলেন। তিনি ১৯৯৬ সাল থেকে পাবনা-৪ আসনের সংসদ সদস্য হিসেবে প্রতিদ্বন্দিতা করেন এবং ১৯৯৬, ২০০১, ২০০৯, ২০১৪ এবং ২০১৮ সালে সংসদ সদস্য নির্বাচিত হন। তিনি শেখ হাসিনার তৃতীয় মন্ত্রিসভার সদস্য হিসেবে বাংলাদেশের ভূমি ম ন্ত্রীর দায়িত্ব পালন করেন। জেলা আওয়ামীলীগের সভাপতি ও ভূমিমন্ত্রী থাকাকালীন তার ক্ষমতার অপব্যবহার এবং ব্যাপক দুর্নীতি-অনিয়মের অভিযোগে জাতীয় দৈনিক ও বেসরকারী টেলিভিশন চ্যানেলে প্রতিবেদন প্রকাশিত হয়, যদিও তার পরিবার তা অস্বীকার করেছে। তাঁর সংসদীয় এলাকা পাবনা-৪-এর রূপপুর পারমাণবিক বিদ্যুৎ কেন্দ্রে রূপপুর বালিশকাণ্ড ঘটেছিল।
প্রাথমিক জীবন
শামসুর রহমান শরীফ ১৯৪০ সালের ১০ মার্চ পাবনা জেলার সদর উপজেলার হেমায়েতপুর ইউনিয়নের চর শানিরদিয়াঢ় গ্রামের মাতুলালয়ে জন্মগ্রহণ করেন। তার পিতার নাম লুৎফর রহমান এবং মাতার নাম জোবেদা খাতুন। তার পৈর্তৃক নিবাস পাবনার ঈশ্বরদী উপজেলার লক্ষ্মীকুন্ডা ইউনিয়নের লক্ষ্মীকুন্ডা গ্রামে। তার শৈশব-কৈশোর কাটে লক্ষ্মীকুন্ডায় ও পাবনা সদরে। শামসুর রহমান শরীফ লক্ষীকুন্ডা ফ্রী প্রাইমারি স্কুল ও পাকুড়িয়া মিডল ইংলিশ স্কুলে পড়াশুনা শেষ করে পাবনা জেলা স্কুলে ভর্তি হন। পাবনা জেলা স্কুল থেকে ১৯৫৭ সালে ম্যাট্রিক পাশ করেন। এরপর পাবনা এ্যাডওয়ার্ড কলেজ থেকে ১৯৬০ সালে ইন্টারমিডিয়েট এবং ১৯৬২ সনে গ্রাজুয়েশন সম্পন্ন করেন।
রাজনৈতিক জীবন
তার রাজনৈতিক জীবনে প্রথমসাফল্য আসে ঈশ্বরদী উপজেলার লক্ষিকুন্ডা ইউনিয়নে চেয়ারম্যান নির্বাচিত হওয়ার মধ্য দিয়ে। তারপরই তিনি সক্রিয় ভাবে রাজনিতীতে জড়িয়ে পড়েন। তিনি উক্ত ইউনিয়ন আওয়ামীলীগের সাধারণ সম্পাদক নির্বাচিত হন। পরে ক্রমান্নয়ে উপজেলা আওয়ামীলীগের সাংগঠনিক সম্পাদক, সাধারণ সম্পাদক, সভাপতি ও পরে ২০15 সালে জেলা আওয়ামীলীগের সভাপতির মনোনীত হন এবং বর্তমানেও সভাপতির দায়িত্বে রয়েছেন। এর আগে তিনি ১৯৭৫ সালে বঙ্গবন্ধুর মৃত্যুর পর তৎকালীন সরকারের আমলে টানা ৫ বছর কারারুদ্ধ ছিলেন এবং এরশাদ সরকারের আমলেও তাকে কারাবরণ করতে হয়। তিনি সর্বপ্রথম ১৯৭৯ সালে পাবনা-৪ আসনে আওয়ামীলীগের মনোনয়নে সংসদ সদস্য নির্বাচনে অংশগ্রহণ করেন এবং পরাজিত হন। পরে ১৯৮৬ সালের নির্বাচনে অংশ নিয়ে আবার পরাজিত হন। ১৯৯১ সালের জাতীয় সংসদ নির্বাচনে দলের সিদ্ধান্তে পাবনা-৪ আসনে তাকে মনোনয়ন না দিয়ে কেন্দ্রীয় ছাত্রলীগের সাবেক সভাপতি হাবিবুর রহমান হাবিববে মনোনয়ন দেয় আওয়ামীলীগ। পরবর্তীতে ১৯৯৬ সালে দল তাকে মনোনয়ন দিলে বিপুল ভোটের ব্যবধানে সংসদ সদস্য নির্বাচিত হন। এরপর ২০০১, ২০০৯, ২০১৪ এবং ২০১৮ সালে সংসদ সদস্য নির্বাচিত হন। ২০১৯ সালে তিনি সংসদ সদস্য থাকাকালীন সময়েই তার সংসদীয় এলাকায় সারা দেশে আলোচিত রুপপুরে বালিশকাণ্ডের ঘটনা ঘটে যা থেকে বিভ্রান্ত না হতে দেশবাসীর প্রতি আহবান জানিয়েছিল পূর্ত মন্ত্রণালয়। যদিও পরবর্তীতে অনিয়ম প্রমাণিত হওয়ায় গণপূর্ত বিভাগের সাবেক নির্বাহী প্রকৌশলী মাসুদুল আলম সহ ১৩জনকে কারাগারে পাঠিয়েছিল আদালত।
ভাষা আন্দোলন ও মুক্তিযুদ্ধে যোগদান
ভারত বিভাগের পর নব্য স্বাধীন হওয়া পাকিস্তানে মাতৃভাষার দাবীতে আন্দোলন শুরু হয়। পূর্ব পাকিস্তানের জনগণ বাংলা ভাষাকে রাষ্ট্রভাষার দাবী জানায় ও আন্দোলন চালাতে থাকে। শামসুর রহমান শরীফ ভাষা আন্দোলনে যোগদান করেন। তখন তিনি পঞ্চম শ্রেণীর ছাত্র ছিলেন। ভাষার দাবীতে মিছিল করায় তাকে পুলিশ গ্রেফতার করে ও জেলে বন্দী রাখে। ১৯৫৯ সালে আইয়ূব খানের মার্শাল ল' বিরোধী আন্দোলনে যোগ দেওয়ার কারণে তার বিরুদ্ধে হুলিয়া জারি হয়। ১৯৬২ সালে হামিদুর রহমান শিক্ষা কমিশনের বিরুদ্ধে আন্দোলন করে গ্রেফতার হন। ১৯৬৭ সালে আবারও তিনি কারাবরণ করেন ছয় দফা আন্দোলনের প্রচার করতে গিয়ে। ১৯৬৯ এর গণ অভ্যুত্থানে তার বলিষ্ঠ ভূমিকা ছিলো। ১৯৭১ সালের ২৯ মার্চ পাবনার মাধপুরে পাকিস্তানি সেনাবাহিনীর বিরুদ্ধে প্রতিরোধ যুদ্ধে নেতৃত্ব দেন। তার নেতৃত্বে তার বাহিনীর ১৭ জন মুক্তিযোদ্ধা গুলিতে মারা যায় এবং পাকিস্তানি সেনাদের অনেকেই ঐ যুদ্ধে হতাহত হয়। তিনি ৭ নং সেক্টরের অধীনে কাজীপাড়ায় সেনাবাহিনীর ব্রিগেড লিডারের দায়িত্বপ্রাপ্ত ছিলেন। ভারতের জলঙ্গীতে তার ছিল।
বিতর্ক
শামসুর রহমান শরীফ ডিলু-এর পুত্র শিরহান শরীফ তমাল পাবনায় এক সাংবাদিককে আক্রমণ করার জন্য গ্রেফতার হয়েছিলেন। তিনি ঈশ্বরদী উপজেলা যুব লীগের সভাপতি ছিলেন। ঘটনার পর তাকে বহিষ্কার করা হয়। এছাড়া মুক্তিযোদ্ধার বাড়িতে আক্রমণ ও লুণ্ঠনের জন্য তার বিরুদ্ধে মামলা আছে এবং তমাল মাদক ব্যবসায়ী হিসেবে ও পরিচিত। তার কর্মকান্ডে ঈশ্বরদীবাসী হয়রান।     ।
পারিবারিক জীবন
ব্যক্তি জীবনে শামসুর রহমান শরীফ ৫ মেয়ে ও ৫ ছেলের পিতা। তার স্ত্রীর নাম কামরুন্নাহার শরীফ।
পেইহাই পার্ক
থাম্ব|পেইহাই উদ্যানের স্যাটেলাইট চিত্র, ২০ সেপ্টেম্বর ১৯৬৭ thumb|200px|উদ্যানে [[চীনা বাগান|চীনাশৈলীর বাগান]] thumb|200px|হ্রদের উত্তর তীরে অবস্থিত ছানফু মন্দিরের প্রবেশপথ থাম্ব|200px|নয় ড্রাগনের প্রাচীর থাম্ব|200px|[[পদ্ম ফুল]] থাম্ব|200px পেইহাই উদ্যান (চীনা: ) হলো বেইজিংয়ের রাজকীয় শহরের উত্তরপশ্চিমে অবস্থিত একটি সাবেক রাজপ্রাসাদ ও সরকারি উদ্যান। একাদশ শতাব্দীতে প্রথম নির্মিত এই উদ্যানটি বৃহত্তম চৈনিক উদ্যানগুলোর অন্যতম এবং এখানে ঐতিহাসিকভাবে গুরুত্বপূর্ণ অনেক ভবন, প্রাসাদ ও মন্দির রয়েছে। ১৯২৫ সালে উদ্যানটি জনসাধারণের জন্য উন্মুক্ত করে দেওয়া হয়। এর উত্তরপ্রান্ত শিছাহাইয়ের সাথেও যুক্ত।
তাপস ব্যানার্জি
তাপস ব্যানার্জি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় তিনবার বিধায়ক হিসেবে নির্বাচিত হয়েছেন।
পেইহাই পার্ক
উদ্যানটির আয়তন 69 ha-এর চেয়েও বেশি। উদ্যানে রয়েছে একটি হ্রদ, যা সমগ্র উদ্যানের অর্ধেকের বেশি অংশ দখল করে আছে। উদ্যানের কেন্দ্রস্থলে জেড ফুলের দ্বীপ নামে একটি দ্বীপ রয়েছে, যার সর্বোচ্চ বিন্দু 32 m।
পেইহাই শব্দটির আক্ষরিক অর্থ “উত্তরের সাগর”। এছাড়াও অন্যত্র এর অনুরূপ কেন্দ্রীয় (চুংহাই) ও দক্ষিণ (নানহাই) সাগর বিভিন্ন স্থানে অবস্থিত। পরবর্তী কালে এই দুটিকে একটি ভবন কমপ্লেক্সের ভেতর সংযুক্ত করা হয়, যার নাম চুংনানহাই; এটি চীনের সর্বোচ্চ নেতাদের বাসস্থান।
অন্যান্য চীনা রাজকীয় বাগানের ন্যায় পেইইহাই উদ্যানকে থাই হ্রদ, হাংচৌ ও ইয়াংচৌয়ের বিস্তৃত প্যাভিলিয়ন ও খালের ন্যায় চীনের বিভিন্ন অঞ্চলের বিখ্যাত দর্শনীয় স্থান ও স্থাপনার অনুকরণে নির্মাণ করা হয়েছে। সুচৌ এবং অন্যান্য সুরম্য উদ্যানের কাঠামো এই রাজকীয় বাগানের অসংখ্য স্থানের নকশার জন্য অনুপ্রেরণা হিসেবে কাজ করেছিল। পেইহাই উদ্যানের কাঠামো এবং দৃশ্যগুলিকে বাগান তৈরির কৌশলের অসাধারণ নমুনা হিসাবে বর্ণনা করা হয়েছে, যা ঐতিহ্যবাহী চৈনিক বাগানশিল্পের শৈলী এবং দুর্দান্ত স্থাপত্য দক্ষতা এবং সমৃদ্ধি প্রতিফলিত করে।
ইতিহাস
১১৭৯ সালে চিন রাজবংশের সম্রাট চাংসুং এর তৎকালীন রাজধানী চুংতুর উত্তরপূর্বে একটি গ্রামীন অবকাশকেন্দ্র ছিল যা আধুনিক বেইজিংয়ের দক্ষিণপশ্চিম অংশে অবস্থিত। থাইইয়ে হ্রদটি চিনশুই নদীর ধারে খনন করা হয়েছিল এবং হ্রদের ছিয়ুংহুয়া দ্বীপে তানিং প্রাসাদ (大寧宮) তৈরি করা হয়।
ইউয়ান রাজবংশের কুবলাই খানের শাসনামলে ছিয়ুংহুয়া দ্বীপটি বিভিন্ন রাজকর্মচারী ও প্রকৌশলী যেমন লিউ পিংচুং, কুও শৌচিং এবং আমির আল-দিন দ্বারা পুনরায় নকশা করানো হয়। ইউয়ানের নতুন রাজধানী তাতুর রাজকীয় শহরটির কেন্দ্রে তাইয়ে হৃদটি অবস্থিত ছিল।
মিং রাজবংশ রাজধানী বেইজিংয়ে সরিয়ে নেওয়ার পর ১৪০৬ সালে রাজকীয় শহরটিতে নির্মাণ কাজ শুরু হয়। সেই সময় থাইইয়ে হৃদটিকে সেতু দ্বারা তিন ভাগে ভাগ করা হয়, উত্তর সাগর (পেইহাই), কেন্দ্রীয় সাগর (চুংহাই) এবং দক্ষিণ সাগর (নানহাই)। হৃদগুলো রাজকীয় শহরের পশ্চিম অংশের শিউয়ান (পশ্চিম উদ্যান) নামক বিস্তৃত রাজকীয় উদ্যানের অংশ ছিলো।
১৭৪৭ সালে সম্রাট ছিয়েনলুং নির্দেশ জারি করেন যে ওয়াং শিয়েনচি, ওয়াং শুন ও ওয়াং শিচির মানসিক চর্চার হলঘরে থাকা তিনটি "বিরল" চারুলিপি সহ সিখু ছুয়ানশুর অন্যান্য ১৩৪টি চারুলিপি কর্মগুলোকে পাথরে খোদাই করে পেইহাই উদ্যানের প্যাভিলিয়নে প্রদর্শন করতে হবে।
উল্লেখযোগ্য স্থান
শ্বেত প্যাগোডা (白塔, বাই তা, "সাদা মিনার") হল 40 m-উচ্চতা বিশিষ্ট স্তুপ যা ১৬৫১ সালে ৫ম দালাই লামার আগমন স্মরণে জেড ফুলের দ্বীপের সর্বোচ্চ স্থানে নির্মাণ করা হয়েছিল। সূর্য, চাঁদ এবং শিখা খোদাইকৃত চিহ্ন মিনারের পৃষ্ঠকে সজ্জিত করে। এটি ১৬৭৯-এর সানহে-পিংগু ভূমিকম্পে ধ্বংস হয়ে যায় যা পরবর্তীতে পুনর্নির্মাণের পর বেইজিংয়ের নিকট তাংশান ভূমিকম্পের ফলে আবার নির্মাণ করা হয়। ভবনের ভেতরে একটি আধারে বৌদ্ধ ধর্মগ্রন্থ, সন্ন্যাসীর চাদর ও ভিক্ষার বাটি, এবং সন্ন্যাসীদের হাড় (দাহ করার পর তাদের দেহাবশেষ) রয়েছে।
বেইহাই উদ্যানের ভেতর অনেক নামকরা বৌদ্ধ মন্দির বিদ্যমান, যেমন ইয়ংআন মন্দির (চির শান্তির মন্দির) এবং চানফু মন্দির।
উদ্যানের উত্তর তীরে রয়েছে সর্পের ন্যায় সংযুক্ত ছাইচ যুক্ত পঞ্চ-ড্রাগন প্যাভিলিয়ন, যা মিং রাজবংশের আমলে তৈরি করা হয়েছে।
চক্রাকার শহরে (團成, টুয়ানচেং) এর মূল কাঠামো গৃহীত আলোর হলঘর (চেংগুয়াংডিয়ান) অবস্থিত, এটি একটি সবুজে ঘেরা হলুদ চকচকে টাইলস দিয়ে তৈরি দুই ওলতিবিশিষ্ট ছাদ সহ একটি প্রশস্ত ভবন। এর ভেতরে রয়েছে ১.৬ মিটার উচ্চতা বিশিষ্ট একটি বৌদ্ধ মূর্তি যা চিং রাজবংশের গুয়াংজু সম্রাটকে খামের (কম্বোডীয়) রাজা উপহার দিয়েছিল। এটি মূল্যবান রত্ন খচিত খাঁটি একটি শ্বেত জেড খোদাই করে তৈরি করা হয়েছে। আট জাতির জোট ১৯০০ সালের বেইজিংয়ের লড়াইয়ের সময় মূর্তিটির বাম হাতটির ক্ষতিসাধন করে।
পেইহাই উদ্যানে হেনান প্রদেশ থেকে আসা তাইহু শিলা এবং ইউয়ান রাজবংশের জেড জার থেকে শুরু করে শত শত বছরের পুরানো গাছের শিলালিপি সহ ৪৯৫টি ফলক সহ বিভিন্ন শিল্প সংগ্রহ রয়েছে।
বাংলাদেশ মাদ্রাসা শিক্ষক প্রশিক্ষণ ইনস্টিটিউট
বাংলাদেশ মাদ্রাসা শিক্ষক প্রশিক্ষণ ইনস্টিটিউট হলো বাংলাদেশ সরকারের শিক্ষা মন্ত্রণালয়ের অধীন মাদ্রাসা শিক্ষা অধিদপ্তর এর আওতায় সরকারি শিক্ষক প্রশিক্ষণ ইনস্টিটিউট। এটি বাংলাদেশের আলিয়া স্তরের সব মাদ্রাসাসমূহের শিক্ষকদের একমাত্র  প্রশিক্ষণ ইনস্টিটিউট। এই ইনস্টিটিউটটি ২০০৯ থেকে ২০১৫ সাল  পর্যন্ত দাখিল স্তরের বিষয় ভিত্তিক, সিনিয়র মাদরাসা প্রধান, এবং সিপিডি বিষয় ভিত্তিক প্রশিক্ষণের আওতায় সর্বমোট ১২৫০০ প্রশিক্ষণার্থীকে প্রশিক্ষণ প্রদান করেছে। এই প্রতিষ্ঠানে ৭ ধরণের প্রশিক্ষণ ও ৬ ধরণের প্রকাশনা রয়েছে।
ইতিহাস
এটি ১৯৯৫ সালের ২৮ ডিসেম্বর মাসে ঢাকা- ময়মনসিংহ রোডের পাশে গাজীপুরের বোর্ড বাজারে প্রতিষ্ঠা লাভ করে। এ ইনস্টিটিউটের মাধ্যমে বিশেষভাবে মাদ্রাসা শিক্ষকদের প্রশিক্ষণের মাধ্যমে মানবসম্পদ তৈরি করা এবং সাধারণভাবে দেশের স্কুল কলেজ শিক্ষকদের চাকরিপূর্ব ও চাকরি কালীন প্রশিক্ষণ প্রদান করা হয়।
কার্যক্রম
মাদ্রাসা শিক্ষা অধিদপ্তরের মাধ্যমে ৭৯৫৪ টি এমপিও ভুক্ত মাদরাসায় ১,৫০,৮০০ জন শিক্ষকের মধ্য থেকে বাছাই করে প্রশিক্ষণ দেয়া হয়েছে। এছাড়াও ১৫১৯ টি স্বতন্ত্র ইবতেদায়ী মাদ্রাসা ৪,৫২৯ জন শিক্ষকদের প্রশিক্ষণের ব্যবস্থা করা হয়েছে। এখানে প্রশিক্ষণার্থী শিক্ষকদের জন্য আবাসিক ব্যবস্থা আছে। এখানে চালু আছে:
প্রকাশনা
এই প্রতিষ্ঠান নিজেদের প্রশিক্ষণ কর্মসূচির পাশাপাশি কিছু প্রকাশনাও প্রকাশ করে। সেগুলো হলো:
সাংগঠনিক কাঠামো
একজন অধ্যক্ষের অধীন রয়েছে ১জন উপধাক্ষ্য, সহযোগী অধ্যাপক, সহকারি অধ্যাপক, প্রভাষক, সহকারি পরিচালকের অধীন অফিস কর্মকর্তা ও মেডিকেল অফিসার । সব মিলিয়ে এ ধাপে আছেন ৫৫জন। অপর একটি প্রস্তাবনায় অধ্যক্ষের অধীন ৯৩জন আছে।
ভবিষ্যত পরিকল্পনা
ভবিষ্যতে দেশের প্রতিটি বিভাগে একটি করে মাদ্রাসা শিক্ষক প্রশিক্ষণ ইনস্টিটিউট প্রতিষ্ঠা করা।
বাংলাদেশ–শ্রীলঙ্কা সম্পর্ক
বাংলাদেশ–শ্রীলঙ্কা সম্পর্ক  বলতে বাংলাদেশ এবং শ্রীলঙ্কার মধ্যে দ্বিপক্ষীয় সম্পর্কের কথা বুঝায়। বাণিজ্য এবং বিনিয়োগের কারণে সম্পর্কটি বন্ধুত্বপূর্ণ। বাংলাদেশ বন্ধুত্বপূর্ণ যোগাযোগের একটি ফর্ম হিসাবে শ্রীলঙ্কান অনেক মেডিকেল ছাত্র এবং ক্রিকেটকে হোস্ট করে।
ইতিহাস
ইংরেজদের উপনিবেশের বেশ আগে থেকেই দক্ষিণ এশীয় এই দুই রাষ্ট্রর মধ্যে ঐতিহাসিকভাবে বন্ধন রয়েছে। প্রাচীন পালি ক্রনিকলগুলিতে উল্লেখ করা রয়েছে যে, শ্রীলঙ্কার প্রথম রাজা আধুনিক বাংলাদেশে অবস্থিত ওয়াংগার রাজত্বের পূর্বপুরুষদের একজন ছিলেন। শ্রীলঙ্কায়, পোয়া দিবস শ্রীলঙ্কার একটি বৌদ্ধ পাবলিক ছুটির দিন।
২০০৮ সালের আগস্ট মাসে, উভয় দেশের প্রধান বাণিজ্য, বিনিয়োগ এবং শক্তিশালী সাংস্কৃতিক সংযোগ বৃদ্ধিতে নতুন বিমানসংস্থানের বাস্তবায়ন নিয়ে আলোচনা করেছে। বাংলাদেশে শ্রীলঙ্কার বর্তমান বিনিয়োগ রয়েছে পোশাক এবং ব্যাংকিং খাতে এবং বিভিন্ন এলাকায় এর বৈচিত্র্যতা ও আশা করা হচ্ছে। বাংলাদেশ তাদের অনেকের মধ্যে বন্ধুত্বপূর্ণ যোগাযোগের একটি ফর্ম হিসাবে শ্রীলঙ্কান মেডিকেল ছাত্র এবং ক্রিকেটকে হোস্ট করে থাকে।
সেনাবাহিনী
দ্বিপাক্ষিক সম্পর্ক বৃদ্ধিতে আলোচনার সাপেক্ষে, দুই নৌবাহিনীর মধ্যে সহযোগিতা এবং শ্রীলঙ্কার নৌবাহিনীর কর্মকর্তাদের বাংলাদেশে প্রেরণের কথাও হয়েছে।
অর্থনীতি
বাণিজ্য বৃদ্ধির লক্ষ্যে ২০১৩ সালে বাংলাদেশ-শ্রীলঙ্কা যৌথ কর্মী সংগঠন গঠিত হয়। উভয় দেশই একটি শিপিং চুক্তি সই করার জন্য সম্মত হয়েছে। ২০১৩ সালে উভয় দেশের মধ্যে দ্বিপাক্ষিক বাণিজ্যের পরিমাণ ১০০ মিলিয়ন ডলারের বেশি অতিক্রম করেছে।
অনাত্মা
অনাত্মা, সংস্কৃত ভাষায়  এর অর্থ হল "যা আত্মা থেকে আলাদা" বা "অ-স্ব"। হিন্দুধর্মে, পূর্বের সংজ্ঞাটি কিছু গ্রন্থে পাওয়া যায়, যখন বৌদ্ধধর্মে, অনাত্মা বা অনাত্তা মানে অ-স্ব।
অনাত্মার অদ্বৈত ধারণা
শ্রিংগেরির শ্রী চন্দ্রশেখর ভারতীর মতে,  শঙ্কর অ-আত্মা বা আত্মা-বিরোধী বোঝাতে অনাত্মা শব্দটি ব্যবহার করেন না। আত্মা নিরাকার ও অংশহীন, এবং যার প্রকৃত প্রকৃতি উপলব্ধি করা যায় না, যখন অনাত্মার রূপ আছে, অংশ আছে, এবং যার প্রকৃতি উপলব্ধি করা যায়। অনাত্মা, ব্রহ্মের সৃষ্টি যা ব্রহ্ম থেকে আলাদা নয় এবং ব্রহ্ম ছাড়া এর কোনো অস্তিত্ব নেই। আত্মা ও অনাত্মার মধ্যে পার্থক্য বোঝার জন্য মুক্ত হওয়া।
আত্ম-অস্তিত্বশীল শাশ্বত আত্মাকে উপলব্ধি করার জন্য, সত্যানুসন্ধানকারী অনাত্মায় "নেতি নেতি" অর্থাৎ "এটি নয়, ওটি নয়" ব্যবহার করে, যা আত্ম হিসাবে রয়ে যায় সেখানে পৌঁছানোর জন্য।
অনাত্মা বা অনাত্তার বৌদ্ধ ধারণা
মুলামধ্যমকাকারিকায় অনাত্মানের তত্ত্বের শূন্যতা হিসাবে নাগার্জুনের ব্যাখ্যা ছিল তার বুদ্ধের চতুরার্য সত্যের পুনর্বিবেচনার অংশ এবং সর্বস্তীবাদের প্রাথমিক বৌদ্ধ দর্শনগুলির দার্শনিক প্রত্যাখ্যান।
শ্বাসাঘাত
থাম্ব|ইংরেজি প্রস্বর সম্পর্কে একটি বই ধ্বনিতত্ত্বের পরিভাষায় শ্বাসাঘাত বা প্রস্বর (Accent বা Stress) বলতে কোনও শব্দে বা শব্দের অংশবিশেষ তথা সিলেবলে স্বাভাবিকভাবে খানিকটা জোর দিয়ে উচ্চারণ করার ঘটনাকে বোঝায়। যেমন ইংরেজি ভাষাতে democracy শব্দটিতে দ্বিতীয় সিলেবলটিতে শ্বাসাঘাত পড়ে, কিন্তু democratic শব্দটিতে তৃতীয় সিলেবলে শ্বাসাঘাত পড়ে। যেসব সিলেবলে এই জোর পরিলক্ষিত হয় না, বলা হয় তারা প্রস্বরহীন বা শ্বাসাঘাতহীন (ইংরেজি ভাষায় unaccented বা unstressed)। সব ভাষাতেই শ্বাসাঘাতের বিভিন্ন নির্দিষ্ট বিন্যাস থাকে; এই বিন্যাসকে বলা হয় প্রস্বরীকরণ বা শ্বাসাঘাতীকরণ (ইংরেজি ভাষায় Accentuation)। শ্বাসাঘাত নিয়ে গবেষণাকে বলা হয় শ্বাসাঘাততত্ত্ব (ইংরেজি ভাষায় Accentology)।
শ্বাসাঘাতের বিভিন্ন মাত্রা নির্ধারণ করা সম্ভব। সাধারণত প্রাথমিক, গৌণ এবং দুর্বল --- এই তিন ধরনের শ্বাসাঘাতকে চিহ্নিত করা হয়। * আন্তর্জাতিক ধ্বনিমূলক বর্ণমালাতে সিলেবলের আগে উপরে একটি উল্লম্ব রেখাংশ বসিয়ে প্রাথমিক শ্বাসাঘাত, এবং আগে নিচে একটি উল্লম্ব রেখাংশ বসিয়ে গৌণ শ্বাসাঘাত বোঝানো হয়। যেমন- ইংরেজি syllabification শব্দটি এভাবে আন্তর্জাতিক ধ্বনিমূলক বর্ণমালাতে লেখা হয়: ।
Acento
২-এর বর্গমূল
থাম্ব|ডেডেকাইন্ড দুটি ধনাত্মক যুক্তিযুক্ত সংখ্যা ব্যবহার করে একটি অযৌক্তিক সংখ্যা √২ নির্ধারণ করে কাটা
গণিতে ২ এর বর্গমূল, লিখিত \sqrt{2} ও 2^{1/2}, হলো একটি ধণাত্মক অমূলদ সংখ্যা যাকে নিজের সাথে গুণ করার ফলাফল ২। যেহেতু -\sqrt{2} কে নিজের সাথে গুণ করলেও একই ফলাফল পাওয়া যায়, সেহেতু \sqrt{2} থেকে এর ঋণাত্মক প্রতিপক্ষ আলাদা করতে একে অধিক সঠিকভাবে দুই এর প্রধাণ বর্গমূল বলা যায়। জ্যামিতির ভাষায়, পিথাগোরাসের উপপাদ্য অনুসারে ২ এর বর্গমূল হল এক একক দৈর্ঘ্য সম্পন্ন বর্গক্ষেত্রের কর্ণের দৈর্ঘ্য। \sqrt{2} সংখ্যাটিকে সর্বপ্রথম আবিষ্কৃত অমূলদ সংখ্যা হিসেবে ধরা হয়।
২ এর বর্গমূলের মূলদ সন্নিকট,,যাহা ,পাওয়া যায় ব্যাবিলনীয় অ্যালগরিদমের চতুর্থ ধাপ থেকে, যা শুরু হয় a০=১ থেকে এবং ইহা আপাতভাবে খুব বড় ১.৬×১০−১২ : ইহার বর্গ হল ২.০০০০০০০০০০৪৫...
সাধারণত মূলদ সন্নিকট (≈১.৪১৪২৯) ব্যবহৃত হয়. ইহার হর ৭০, তা ছাড়াও ইহা সঠিক মানের চেয়ে (প্রায় +০.৭৪×১০−৪) কম. যেহেতু ইহা ২ এর বর্গমূলের অবিরত ভগ্নাংশের খুব নিকটে তাই যে কোন মূলদ সন্নিকট যাহার হর ১৬৯ এর থেকে ছোট তাকে উন্নততর বলা যেতে পারে যেহেতু এর পরবর্তী সন্নিকটের ত্রূটি প্রায় -০.১২×১০−৪.
\sqrt{2}  এর সাংখিক মান (সংক্ষিপ্ত) দশমিকের পর ৬৫ ঘর পর্যন্তপর্যন্ত হল:
১.৪১৪২১ ৩৫৬২৩ ৭৩০৯৫ ০৪৮৮০ ১৬৮৮৭ ২৪২০৯ ৬৯৮০৭ ৮৫৬৯৬ ৭১৮৭৫ ৩৭৬৯৪ ৮০৭৩১ ৭৬৬৭৯ ৭৩৭৯৯...(ওইআইস (OEIS) এর অনুক্রম A০০২১৯৩ অনুযায়ী)
ইতিহাস
ব্যাবিলনের একটি মাটির বাড়ি YBC ৭২৮৯(১৮০০-১৬০০ খ্রীষ্ট্পূর্বাব্দে) তে চারটি ষড়ভূজাকৃতি গঠন ১ ২৪ ৫১ ১০ লক্ষ্য করা গেছে যাহা \sqrt{2} এর সঠিক নিকটস্থ মান উল্লেখ করে[১] যেহেতু ইহাতেও ছয় দশমিক অঙ্ক উপস্থিত রয়েছে এবং ইহাই \sqrt{2} এর সবচেয়ে সঠিক তিন ঘর ষড়ভূজাকৃতি উপস্থাপনা, যা হল:
1==
সাইফুজ্জামান চৌধুরী
সাইফুজ্জামান চৌধুরী জাভেদ  বাংলাদেশ আওয়ামী লীগের রাজনীতিবিদ এবং বর্তমানে ভূমি মন্ত্রণালয়ের মন্ত্রী হিসেবে দায়িত্বরত আছেন। তিনি নবম ও দশম জাতীয় সংসদ নির্বাচনে সংসদ সদস্য নির্বাচিত হন।
রাজনীতি
সাইফুজ্জামান চৌধুরী মূলত তার বাবার মাধ্যমে রাজনীতিতে সক্রিয় হন। তার বাবা চট্টগ্রামের আনোয়ারা আসন থেকে নির্বাচিত সংসদ সদস্য ছিলেন। বাবা মারা যাওয়ার পর ওই আসনে উপনির্বাচনে সংসদ সদস্য নির্বাচিত হন তিনি। এরপর ১০ম জাতীয় সংসদ নির্বাচনে আবার নির্বাচিত হন।
কর্মজীবন
সাইফুজ্জামান চৌধুরী ইউনাইটেড কমার্শিয়াল ব্যাংকের নির্বাহী কমিটি এবং দেশের অন্যতম শীর্ষস্থানীয় শিল্প প্রতিষ্ঠান আরামিট গ্রুপের চেয়ারম্যান। তিনি চট্টগ্রাম চেম্বার অব কর্মাস এন্ড ইন্ডাস্ট্রির তিনবারের নির্বাচিত প্রেসিডেন্ট ছিলেন। বর্তমানে তিনি বাংলাদেশের ভূমি মন্ত্রী হিসেবে দায়িত্বপালন করছেন।
জেনারেল প্যাকেট রেডিও সার্ভিস
জেনারেল প্যাকেট রেডিও সার্ভিস (General Packet Radio Service) এর সংক্ষিপ্ত নাম জিপিআরএস। এটি তারবিহীন মোবাইল টেলিযোগাযোগ সংক্রান্ত এক ধরনের ব্যবস্থা। প্রতি সেকেন্ডে ১১৫ কিলোবিট হারে তথ্য সরবরাহ নিশ্চিত করে। এটি অনেক বড় সীমার মধ্যে থেকে বিভিন্ন ব্যান্ডউইথ সমর্থন করে। ক্ষুদ্র তথ্যগুচ্ছ সরবরাহের জন্য এই ব্যবস্থা বিশেষ ভাবে কার্যকরী।
চ্যানেল এনকোডিং
! কোডিং স্কিম ! স্পীড (কিলোবিট/সেকেন্ড)
! প্রযুক্তি ! ডাউনলোড (kbit/s) ! আপলোড (kbit/s) ! টিডিএমএ টাইমস্লটস (ডাউনলোড+আপলোড)
Multislot Classes for GPRS/EGPRS
! Multislot Class ! Downlink TS ! Uplink TS ! Active TS
কবি গুরু এক্সপ্রেস
কবি গুরু এক্সপ্রেস হল ভারতীয় রেল-এর একটি এক্সপ্রেস রেল।এটি ২০১১ সালে চালু হয় বিশ্ব কবি রবীন্দ্রনাথ ঠাকুর-এর নামে উৎসর্গিত করে। মমতা বন্দ্যোপাধ্যায় রেলমন্ত্রী হিসাবে এই এক্সপ্রেস রেল ও রাজ্য রানি এক্সপ্রেস একই সঙ্গে চালু হয়।
কবি গুরু এক্সপ্রেস গুলি
১. ১২৯৪৯/৫০ পোরবন্দর সাঁতরাগাছি কবি গুরু এক্সপ্রেস
২. ১৩০১৫/১৬ হাওড়া বোলপুর কবি গুরু এক্সপ্রেস
৪. ১৯৯০৭/১০ কাম্যখা জয়পুর কবি গুরু এক্সপ্রেস
এই চারটি এক্সপ্রেস ট্রেনের মধ্যে একমাত্র ১২৯৪৯/৫০ পোরবন্দর সাঁতরাগাছি কবি গুরু এক্সপ্রেস হল সুপার ফাস্ট এক্সপ্রেস।
মোবাইল
মোবাইল (ইংরেজি:mobile) যা বহনযোগ্য, একটি ইংরেজি শব্দ। এর নানাবিধ ব্যবহার রয়েছে। মোবাইল দ্বারা নিম্নে উল্লেখিত নিবন্ধসমূহকে নির্দেশ করে:
আমেরিকায় হিন্দু বিশ্ববিদ্যালয়
আমেরিকার হিন্দু বিশ্ববিদ্যালয় অরল্যান্ডো, ফ্লোরিডা অবস্থিত একটি অলাভজনক মার্কিন হিন্দু শিক্ষা প্রতিষ্ঠান।
ইতিহাস
বিশ্ববিদ্যালয়টি ব্রাজিলের স্বামী তিলকের পরামর্শ দ্বারা অনুপ্রাণিত হয়েছিল যে "হিন্দুদের তাদের বস্তুগত সাফল্যের জন্য আমেরিকাকে পরিশোধ করা উচিত"। তিনি উচ্চ শিক্ষার একটি প্রতিষ্ঠান করার পরামর্শ দিয়েছিলেন যারা অন্যান্য ক্ষেত্রে অধ্যয়নরত তাদের জন্য হিন্দু ঐতিহ্য এবং শিক্ষা সম্পর্কে আরও জানার সুযোগ প্রদান করে। বিশ্ববিদ্যালয়টি ২৪ অক্টোবর, ১৯৯৩ সালে বিজয়াদশমীর দিনে মার্কিন যুক্তরাষ্ট্রের হিন্দু নেতাদের দ্বারা প্রতিষ্ঠিত হয়েছিল এবং ২০০০ সালে দুটি ভবন সহ ৯.৭-একর (৩৯,০০০ মি২ ) উপর প্রতিষ্ঠিত হয়।২০০২ সালে শিক্ষকদের জন্য একটি আবাসিক সুবিধা নির্মিত হয়েছিল।
শিক্ষা
বিশ্ববিদ্যালয়টি সমৃদ্ধকরণ ক্লাসের পাশাপাশি সংস্কৃত, হিন্দু দর্শন, যোগ, আয়ুর্বেদ, জ্যোতিষ ঔষধি রসায়নের প্রাচীন ভাষাতে স্নাতক এবং স্নাতক স্তরের কোর্স করার পরামর্শ দেয়। যদিও প্রধানত উত্তর আমেরিকার হিন্দুদের দ্বারা সমর্থিত, এটি শিক্ষক এবং ছাত্র হিসাবে অন্যদের স্বাগত জানায়।
অগ্নি সুরক্ষা
অগ্নি সুরক্ষা (Fire protection) বলতে কোনও অগ্নিকাণ্ডের সম্ভাব্য ধ্বংসাত্মক উত্তাপ ও ধোঁয়ার কারণে সৃষ্ট অনাকাঙ্ক্ষিত ক্ষতি হ্রাসের জন্য গৃহীত কার্যকলাপ ও সেগুলি অধ্যয়নকে বোঝানো হয়। এটিতে আগুনের আচরণ, প্রকোষ্ঠীকরণ, দমন ও তদন্ত ও এ-সংক্রান্ত জরুরি অবস্থাগুলি এবং এর পাশাপাশি আগুন থেকে সুরক্ষা প্রদানকারী উপাদান ও ব্যবস্থাগুলির গবেষণা, উন্নয়ন, নির্মাণ, উৎপাদন, পরীক্ষণ ও প্রয়োগ সম্পর্কেও অধ্যয়ন করা হয়। স্থলভাগ ও জলভাগের স্থাপনা এমনকি জাহাজের ক্ষেত্রেও মালিক ও পরিচালকদের আইনের ভিত্তিতে করা মূল নকশার সাথে সাযুজ্য বজায় রেখে তাদের সুযোগসুবিধাগুলির রক্ষণাবেক্ষণ করতে হয়, যে আইনগুলির মধ্যে স্থানীয় ভবন আইনসমগ্র ও অগ্নি আইনসমগ্র অন্তর্ভুক্ত থাকে এবং যে আইনগুলি এখতিয়ারবিশিষ্ট কর্তৃপক্ষ বলবৎ করে।
যখন কোনও ভবনে কোনও অগ্নিকাণ্ড ঘটে, তখন অগ্নি নির্বাপণ কর্মীবৃন্দ, অগ্নিকাণ্ড তদন্তরকারী কর্মকর্তাবৃন্দ ও অনান্য অগ্নি প্রতিরোধ কর্মকর্তা-কর্মচারীরা সেই অগ্নিকাণ্ড নিয়ন্ত্রণ, তদন্ত পরিচালনা ও আগুনের কারণে সৃষ্ট ক্ষয়ক্ষতি থেকে শেখার জন্য তলবপ্রাপ্ত হন। এভাবে শেখা বিষয়গুলি ভবন আইন ও অগ্নি আইনগুলিকে হালনাগাদ করার কাজে প্রয়োগ করা হতে পারে।
কন্ঠ সনাক্তকরণ
কণ্ঠ শনাক্তকরণ হলো কম্পিউটেশনাল ভাষাবিদ্যার পারস্পরিক সম্পর্কযুক্ত একটি উপক্ষেত্র যেখানে কম্পিউটারের সাহায্যে কণ্ঠ শনাক্তকরণ ও মুখে উচ্চারিত ভাষাকে কম্পিউটারের সাহায্যে লেখ্যরুপে রুপান্তর সম্পর্কিত প্রযুক্তিসমূহ উন্নয়ন করে থাকে। কণ্ঠ শনাক্তকরণকে স্বয়ংক্রিয় কণ্ঠ শনাক্তকরণ, কম্পিউটার কণ্ঠ শনাক্তকরণ বা কণ্ঠ থেকে লেখ্যরুপে রুপান্তর (Speech to text (STT)) বলা হয়ে থাকে। ভাষাবিদ্যা, কম্পিউটার বিজ্ঞান ও ইলেক্ট্রিক্যাল প্রকৌশল এর ক্ষেত্রসমূহের জ্ঞান ও গবেষণার সমন্বিত রুপ হলো কণ্ঠ শনাক্তকরণ।
কিছু কণ্ঠ শনাক্তকরণ সিস্টেমে "প্রশিক্ষণ" প্রয়োজন হয়ে থাকে যেখানে একজন ব্যক্তি বা বক্তা কোন বাক্য পড়ে বা আলাদা আলাদা শব্দ পড়ে। সিস্টেম ব্যক্তির কণ্ঠ বিশ্লেষণ করে,বিশ্লেষিত বৈশিষ্ট্য ব্যবহার করে ভবিষ্যতে উক্ত ব্যক্তির কণ্ঠ শনাক্তকরণে ব্যবহার করে থাকে যা শনাক্তকরণের সঠিকতা বাড়িয়ে দেয়। যেসকল কণ্ঠ শনাক্তকরণ সিস্টেম "প্রশিক্ষণ" ধাপ ব্যবহার করে না, সেগুলোকে "বক্তা-স্বাধীন ব্যবস্থা" ("speaker independent"[1] systems)। যেসকল কণ্ঠ শনাক্তকরণ সিস্টেম "প্রশিক্ষণ" ধাপ ব্যবহার করে, সেগুলোকে "বক্তা-নির্ভর ব্যবস্থা" ("speaker dependent"[1] systems)।
শহীদ পুলিশ স্মৃতি কলেজ
ইতিহাস
স্বাধীনতার প্রথম প্রহরে রাজধানীর রাজারবাগ পুলিশ লাইনে প্রতিরোধযুদ্ধে শহীদ পুলিশ সদস্যদের পুণ্য স্মৃতির স্মরণে মিরপুরে শহীদ পুলিশ স্মৃতি কলেজ প্রতিষ্ঠিত হয়। প্রতিষ্ঠার দুই বছর পর অধ্যক্ষ হিসেবে নিয়োগ পান পুলিশ বাহিনীর অবসরপ্রাপ্ত কর্মকর্তা সৈয়দ মনিরুল ইসলাম। বর্তমানে ভারপ্রাপ্ত অধ্যক্ষ হিসাবে নিয়োজিত আছেন জাকির হোসেন।
শিক্ষাপদ্ধতি
শহীদ পুলিশ স্মৃতি কলেজে বাংলা মাধ্যমে পাঠদান করা হয়ে থাকে। পাঠদানকে শিক্ষার্থীদের কাছে আকর্ষনীয় করে তোলার জন্য এখানে বিভিন্ন পদ্ধতি ব্যবহৃত হয়;(যেমন: শ্রেনিকক্ষে মাল্টিমিডিয়ার প্রয়োগ,স্পিকার ব্যবহার ইত্যাদি)
পরীক্ষাপদ্ধতি
প্রতিষ্ঠানটিতে সাধারণত সকল শ্রেণির শিক্ষার্থীদের বছরে-
গ্রন্থাগার
এখানে শিক্ষার্থীর জন্য গ্রন্থাগার সুবিধা রয়েছে। কলেজটির নিচতলার ১০৭ নং কক্ষে এটি অবস্থিত। পাঠ্য বইয়ের সাথে সহায়ক বইয়ের সংগ্রহ রয়েছে এখানে। এখানে প্রায় ১৫০০ বইয়ের সংগ্রহ রয়েছে।
ল্যাবসুবিধা
কলেজটিতে ৫টি ল্যাব রয়েছে।
ড্রেসকোড
এখানে ছাত্র-ছাত্রীদের জন্য নির্ধারিত ড্রেস কোড রয়েছে।
বিদ্যালয়ের শিক্ষার্থীদের পোশাক
ছাত্রদের জন্য সাদা রঙের শার্ট এবং নেভি-ব্লু রঙের প্যান্ট এবং ছাত্রীদের জন্য নেভি-ব্লু রঙের জামা এবং সাদা রঙের পায়জামা। এছাড়া শিক্ষার্থীদের সাদা কেডস, কালো বেল্ট পরতে হয়।
কলেজের শিক্ষার্থীদের পোশাক
ছাত্রদের জন্য সাদা রঙের শার্ট এবং সাদা প্যান্ট এবং ছাত্রীদের জন্য সাদা রঙের জামা এবং সাদা রঙের পায়জামা। এছাড়া শিক্ষার্থীদের সাদা কেডস,মা থায় স্কার্ফ পরতে হয়।
ক্লাসের সময়সূচি
সাধারনত দুইটি শিফটে ক্লাস হয়ে থাকে। মর্নিং শিফটে ক্লাস শুরু হয় সকাল ৭.৩০টা থেকে বেলা ১২টা পর্যন্ত। ডে শিফটে ক্লাস শুরু হয় ১২.৩০টা থেকে বিকাল ৫ :৩৫ টা পর্যন্ত। প্রতিটি ক্লাসের ব্যাপ্তিকাল ৪০-৪৫ মিনিট। ডায়মন্ড শিফটে ১ম  ও ২য় শ্রেনীর ছাত্রছাত্রীদের  সকাল ১১টা থেকে দুপুর ১টা পর্যন্ত হয়ে থাকে ।  শুক্রবার ও শনিবার সাপ্তাহিক বন্ধ। অন্যান্য সরকারী ছুটির দিনে কলেজটি বন্ধ থাকে।
টিকরা রেলওয়ে স্টেশন
ইতিহাস
টিকরা রেলওয়ে স্টেশনটি পশ্চিমবঙ্গের ১১৬বি জাতীয় সড়ক, হীরাপুর, রামনগর, এ অবস্থিত। স্টেশন কোড হল (টিকেআরএ)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি রামনগর, দীঘা এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। তারপর ১৯৮৪-৮৫ সালে তমলুক দীঘা বডগেজ লাইনটি অনুমোদিত হয় এবং আনুমানিক ৭৪ কোটি টাকা খরচ হয়।  তমলুক-দীঘা লাইনটি ২০০৪ সালে চালু হয়
মাই ডার্লিং
মাই ডার্লিং হচ্ছে একটি অসমাপ্ত বাংলাদেশী চলচ্চিত্র। চলচ্চিত্রটি রচনা ও পরিচালনা করেছেন মনতাজুর রহমান আকবর। মাহিন ফিল্মসের ব্যানারে প্রযোজনা করেছেন মনিরুজ্জামান। এতে কেন্দ্রীয় চরিত্রে অভিনয় করেছেন শাকিব খান ও অপু বিশ্বাস। এছাড়াও অমিত হাসান, প্রবীর মিত্র, রেহানা জলি, কাবিলা সহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন।
নির্মাণ
২০১৩ সালের ১ সেপ্টেম্বর চলচ্চিত্রে কাজের জন্য চুক্তিবদ্ধ হন শাকিব খান ও অপু বিশ্বাস। ২০১৩ সালের ৬ ডিসেম্বর পুবাইলে শাকিব খানের জান্নাত হাউজে চলচ্চিত্রটির আনুষ্ঠানিক মহরত অনুষ্ঠিত হয়। ২০১৪ সালের ১ জানুয়ারি চলচ্চিত্র প্রধান চিত্রগ্রহণ অনুষ্ঠিত হয়। তারপর টানা পাঁচদিন চিত্রগ্রহণ করা হয়। ২০১৫ সালের শুরুর দিকে চলচ্চিত্রটির ৭০ শতাংশ কাজ শেষ হয়।
উজ্জ্বল চ্যাটার্জি
তাপস ব্যানার্জি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় ২০০৬ সাল থেকে কুলটি বিধানসভা কেন্দ্রের বিধায়ক হিসেবে দায়িত্ব পালন করছেন।
পুজহাক্কাল নদী
পুজহাক্কাল নদী হল ভারতের একটি পশ্চিমবাহিনী নদী। এটি ভারতের কেরল রাজ্যের অন্তর্গত ত্রিশূর জেলায় অবস্থিত। নদীটি কিল্লান্নোওর পাহাড় থেকে উৎপন্ন হয় ত্রিসসুর কোলে জলাভূমিতে প্রতিত হয়েছে নদীটি দীর্ঘ এবং এর নদী অববাহিকার আয়তন হল ২৩৪ বর্গ কিলোমিটার। নদীটির প্রধান উপনদী হল - পারাথোডু, নাডাথোডু ও পোওমালাথাডু।
পানাজি
জনসংখ্যার উপাত্ত
ভারতের ২০০১ সালের আদমশুমারি অনুসারে পানাজি শহরের জনসংখ্যা হল ৫৮,৭৮৫ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে পানাজি এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
পণ্ডিতা রমাবাই
পণ্ডিতা রমাবাই সরস্বতী (২৩ এপ্রিল ১৮৫৮ - ৫ এপ্রিল ১৯২২) একজন মহিলা অধিকার ও শিক্ষা কর্মী, ভারতের নারীদের শিক্ষা ও মুক্তি দানের অগ্রদূত এবং একজন সমাজ সংস্কারক। তিনি প্রথম নারী যিনি কলকাতা বিশ্ববিদ্যালয় কর্তৃক পণ্ডিতা এবং সরস্বতী উপাধিতে ভূষিত হন। তিনি ১৮৮৯ সালের কংগ্রেস অধিবেশনে ১০ জন মহিলা প্রতিনিধিদের একজন ছিলেন। ১৮৯০-এর সালের শেষদিকে, তিনি পুনে শহর থেকে চল্লিশ মাইল পূর্বে কেদগাঁও গ্রামে মুক্তি মিশন প্রতিষ্ঠা করেন।  মিশনটির পরে নামকরণ করা হয় পণ্ডিতা রমাবাই মুক্তি মিশন।
প্রাথমিক জীবন এবং শিক্ষা
পণ্ডিতা রমাবাই সরস্বতী ১৮৫৮ সালের ২৩ এপ্রিল মারাঠি ভাষী ব্রাহ্মণ পরিবারে রমা ডোংরে হিসাবে জন্মগ্রহণ করেন। তাঁর বাবা ছিলেন সংস্কৃত পণ্ডিত অনন্ত ডোংরে। ১৮৭৬-৭৮ এর মহা দুর্ভিক্ষের সময় ১০ বছর বয়সে অনাথ হয়ে রমাবাই এবং তার ভাই দোংরে সংস্কৃত শিক্ষার জন্য ভারতে ভ্রমণ করেন। প্রভাষক হিসাবে রমাবাইয়ের খ্যাতি কলকাতায় পৌঁছালে, সেখানকার পণ্ডিতেরা তাঁকে বক্তব্য রাখার জন্য আমন্ত্রণ জানান। ১৮৭৮ সালে কলকাতা বিশ্ববিদ্যালয় রমাবাইকে সংস্কৃত রচনায় পাণ্ডিত্যের স্বীকৃতি হিসাবে পণ্ডিতা এবং সরস্বতী উপাধিতে ভূষিত করে। একেশ্বরবাদী সংস্কারক কেশবচন্দ্র সেন তাঁকে হিন্দু সাহিত্যের পবিত্রতম সাহিত্য বেদের অনুলিপি প্রদান করেন এবং রমাবাই সেগুলি পড়তে উৎসাহিত হন। ১৮৮০ সালে শ্রীনিবাসের মৃত্যুর পর, রামবাই এক বাঙালি আইনজীবী বিপিন বিহারী মেধ্বীর সাথে বিবাহ বন্ধনে আবদ্ধ হন। বর ছিলেন একজন বাঙালি কায়স্থ। তাই বিবাহটি আন্তঃবর্ণ ছিল এবং তাই সে সময়ে যথেষ্ট আলোচিত হয়। ১৮৮০ সালের ১৩ নভেম্বর একটি নাগরিক অনুষ্ঠানে তাদের বিয়ে হয়েছিল। এই দম্পতির একটি কন্যা সন্তান হয় যার নাম ছিল মনোরমা। ১৮৮২ সালে মেধ্বীর মৃত্যুর পর, ২৩ বছর বয়সী রমাবাঈ পুনে চলে আসেন এবং মহিলাদের শিক্ষার প্রচারের জন্য একটি সংস্থা গঠন করেন।
সামাজিক সক্রিয়তা
১৮৮২ সালে মেধ্বীর মৃত্যুর পর রমাবাই পুনেতে আর্য মহিলা সমাজ প্রতিষ্ঠা করেন (আর্য মহিলা সমিতি)। এ সমাজের উদ্দেশ্য ছিল স্ত্রী শিক্ষার প্রসার এবং কন্যা শিশুর বাল্যবিবাহের নিপীড়ন থেকে রক্ষা করা। ১৮৮২ সালে যখন ভারত সরকার একটি শিক্ষা কমিশন নিয়োগ করেছিল, তখন রমাবাই সেটার পক্ষে ছিলেন। লর্ড রিপনের শিক্ষা কমিশনকে সমর্থন করে তিনি অত্যন্ত বিচলিত ও উদ্বেগের সাথে ঘোষণা করেছিলেন, "এ দেশের শিক্ষিত লোকের মধ্যে শতকরা ৯৯ জনই নারী শিক্ষার বিরুদ্ধে অবস্থান নিয়ে যথাযথ শিক্ষার বিরোধিতা করেন। যদি সামান্যতম ত্রুটি পান তবে তারা সে সরিষার দানাটিকে পাহাড়সমে পরিণত করেন এবং যেকোন মহিলার চরিত্র হননের প্রয়াস করে থাকেন।" তিনি মহিলা প্রশিক্ষক ও মহিলা স্কুল পরিদর্শক নিয়োগের পরামর্শ দেন। তিনি আরও বলেন যে ভারতে পরিস্থিতি যেমন ছিল যে নারীর অবস্থা এমন ছিল যে মহিলারা কেবল চিকিৎসা করতে পারেন, কিন্তু চিকিৎসা গ্রহণ করতে পারেন না। তাই ভারতীয় মহিলাদের মেডিকেল কলেজগুলিতে ভর্তি শুরু করা উচিত। রমাবাইয়ের আলোড়ন সৃষ্টিকারী বক্তব্য রানী ভিক্টোরিয়া পর্যন্ত পৌঁছেছিল। লর্ড ডাফরিনের মহিলা চিকিৎসা আন্দোলন শুরু করার পরে এটির ফল এসেছিল।
রমাবাই ১৮৮৩ সালে মেডিকেল শিক্ষার জন্য ব্রিটেনে যান; কিন্তু বধিরতার কারণে তিনি চিকিৎসা শিক্ষা কার্যক্রম থেকে প্রত্যাখ্যাত হন। বিট্রেন অবস্থান কালে তিনি খ্রিস্টান ধর্ম গ্রহণ করেন। ১৮৮৬ সালে তিনি তার আত্মীয় এবং প্রথম মহিলা ভারতীয় ডাক্তার, আনন্দবাই যোশীর স্নাতকোত্তর অনুষ্ঠানে যোগ দিতে আমেরিকা যান। সেখানে দুই বছর অবস্থান কালে পাঠ্যপুস্তকের অনুবাদ করেন এবং মার্কিন যুক্তরাষ্ট্র ও কানাডায় বক্তৃতা প্রদান করেন। সেখানে তিনি তার অন্যতম গুরুত্বপূর্ণ বই ' দ্য হাই-কাস্ট হিন্দু ওম্যান' ইংরেজিতে প্রকাশ করেন। রমাবাই এই বইটি উৎসর্গ করেছিলেন, উচ্চ-বর্ণের হিন্দু মহিলা, আরও নির্দিষ্ট করে বললে  ব্রাহ্মণ মহিলা'' ডাঃ আনন্দীবাঈ যোশীর উদ্দেশ্যে, ব্রিটিশ ভারতে হিন্দু নারী জীবনের অন্ধকার দিক দেখিয়ে হিন্দু শিশু, কন্যা ও বিধবা মহিলাদের উপর নিপীড়নের প্রতিরোধের চেষ্টা করেছেন।
ভারতে তাঁর বিভিন্ন কর্মের জন্য সমর্থন চেয়ে উপস্থাপনা দেওয়ার সময় ১৮ জুলাই ১৮৮৭ সালে ফ্রান্সেস উইলার্ডের সাথে তার দেখা হয়। সে বছরের নভেম্বরে জাতীয় ক্রিশ্চিয়ান উইমেন টেম্পারেন্স ইউনিয়ন সম্মেলনে উইলার্ড রমাবাইকে বক্তব্য রাখার আমন্ত্রণ জানালে, সেখানে গিয়ে এই বৃহৎ পরিসরে সমর্থন অর্জন করেন। তিনি ১৮৮৮ সালের জুনে ডব্লুসিটিএ-এর প্রভাষক হিসেবে ভারতে ফিরে আসেন। ভারতে ডব্লিউসিটী-এর সঙ্গে অবশ্য রমাবাইয়ের কাজ আনুষ্ঠানিকভাবে সম্ভব হয় ১৮৯৩ সালের দিকে।
১৮৯৬ সালের ভয়াবহ দুর্ভিক্ষের সময়, রমাবাই গরুগাড়ী যোগে মহারাষ্ট্রের বিভিন্ন গ্রাম ভ্রমণ করেছেন এবং হাজার হাজার পরিত্যাক্ত, অনাথ শিশু এবং নিঃস্ব মহিলাদের উদ্ধার করে তাদের মুক্তি মিশন ও সারদা সদনে আশ্রয় দান করেন। তিনি সাতটে ভাষায় দক্ষ একজন শিক্ষিত মহিলা যিনি মূল হিব্রু এবং গ্রীক থেকে তাঁর মাতৃভাষা — মারাঠিতে বাইবেলের অনুবাদ করেছেন।
১৯০০ সালে মুক্তি মিশনে ১৫০০ জন বাসিন্দা এবং শতাধিক গবাদি পশু ছিল এবং তিনি মুক্তি মিশনে একটি গির্জা প্রতিষ্ঠা করেন। পণ্ডিতা রমাবাই মুক্তি মিশন আজও চালু আছে যা বিধবা, অনাথ এবং অন্ধসহ অনেক অভাবী গোষ্ঠীর জন্য আবাসন, শিক্ষা, বৃত্তিমূলক প্রশিক্ষণের ব্যবস্থা করে থাকে।
পারিবারিক জীবন
সামাজিক বিভিন্ন কাজে ব্যস্ত থাকবার দরুন রমাবাঈ এর পারিবারিক জীবন সংক্ষিপ্ত ছিল। পিতামাতাকে কম বয়সে হারিয়ে তার শৈশব খুব দুঃখ-কস্টে কেটেছে, স্বামীকেও অল্প সময়েই হারান। তিনি তার কন্যা &apos;&apos;&apos;মনোরমা&apos;&apos;&apos;কে সুশিক্ষিত করেছেন। মনোরমা বোম্বে বিশ্ববিদ্যালয় হতে BA শেষ করে আমেরিকা হতে উচ্চতর শিক্ষা সমাপ্ত করেন। ভারতে ফিরে তিনি মুম্বাই এর &apos;&apos;সারদা সদন&apos;&apos; এ অধ্যক্ষা হিসেবে নিয়োজিত হন। এ সময়েই পণ্ডিতা রমাবাই দক্ষিণ ভারতের গুলবার্গে (বর্তমান কর্ণাটক) &apos;&apos;খ্রিস্টান হাই স্কুল&apos;&apos; প্রতিষ্ঠা করেন। ১৯২০ মনোরমা &apos;&apos;মুক্তি মিশনের&apos;&apos; প্রধান হন কিন্তু এক বছরের মধ্যেই মারা যান। এতে রমাবাই মানসিক ভাবে ভেঙ্গে পড়েন। এরপর যক্ষায় আক্রান্ত হয়ে নয় মাস পর ১৯২২ সালের ৫ এপ্রিল মৃত্যুবরণ করেন ৬৩ বছর বয়সে।
রমাবাই বিষয়াবলি
থাম্ব|১৯৮৯ সালে ভারতের ডাকটিকিটে রমাবাই স্বামী বিবেকানন্দ তাঁর এক চিঠিতে রমাবাই সম্পর্কে উল্লেখ করেছেন। ---"আমার ও রমাবাই এর পরিচিতদের সম্পর্কে যে কেলেঙ্কারীর গুজব ছড়িয়ে পড়েছে তাতে আমি বিস্মিত হয়েছি। দেখছেন না মিসেস বুল। যদিও কোন মানুষ নিজেকে পরিচালনা করতে পারে তবে তাদের বিরুদ্ধেও যারা সর্বদা ঘৃণ্য মিথ্যা তৈরি করে। শিকাগোতে আমার বিরুদ্ধে প্রতিদিন এই জাতীয় জিনিস ছড়িয়ে ছিল। এই মহিলারা খ্রিস্টানদের নিকট বিশাল খ্রিস্টান! "
হোকাসান ফুটবল ফেডারেশন
হোকাসান ফুটবল ফেডারেশন (Hocasan Football Federation; এছাড়াও সংক্ষেপে এইচএফএফ নামে পরিচিত) হচ্ছে আজারবাইজানের হোকাসানের ফুটবলের নিয়ন্ত্রক সংস্থা। এই সংস্থাটি ২০১৪ সালের ২৭শে নভেম্বর তারিখে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর আজারবাইজানের হোকাসানে অবস্থিত।
এই সংস্থাটি আঞ্চলিক লীগ এবং কাপের মতো প্রতিযোগিতার সকল কার্যক্রম পরিচালনা করে।
উত্তর-পূর্ব ইংল্যান্ড
উত্তর-পূর্ব ইংল্যান্ড হল পরিসংখ্যানগত উদ্দেশ্যে গঠিত ইংল্যান্ডের আইটিএল-এর প্রথম স্তরে নয়টি সরকারী অঞ্চলের একটি। অঞ্চলটি ৮,৫৯২ বর্গ কিমি (৩,৩১৭ বর্গ মাইল) এলাকা জুড়ে বিস্তৃত এবং এর জনসংখ্যা ২০১৯ সালে প্রায় ২৭ লাখ নথিভুক্ত করা হয়েছিল। এই অঞ্চলে চারটি কাউন্টি রয়েছে: কাউন্টি ডারহাম; টাইন ও ওয়ার; নর্থম্বারল্যান্ড এবং টিস ভ্যালি নামে পরিচিত উত্তর ইয়র্কশায়ারের অংশ। বৃহত্তম বসতিগুলি হল নিউক্যাসল আপন টাইন, মিডলসব্রো, সান্ডারল্যান্ড, গেটসহেড, ডার্লিংটন ও হার্টলপুল।
ভূগোল
এই অঞ্চলটি উত্তর ও পশ্চিমে সাধারণত পাহাড়ি ও কম জনবহুল এবং পূর্ব ও দক্ষিণে শহুরে ও আবাদযোগ্য। এই অঞ্চলের সর্বোচ্চ বিন্দু হল ৮১৫ মিটার (২,৬৭৪ ফুট) উচ্চতায় শেভিওট পাহাড়ের শেভিওট।
ওএনএস আইটিএল
উত্তর-পূর্ব ইংল্যান্ড হল ওএনএস আন্তর্জাতিক আঞ্চলিক স্তরের (আইটিএল) একটি স্তর-১ আইটিএল অঞ্চল, কোড "ইউকেসি", যা নিম্নরূপ উপবিভক্ত:
স্থানীয় সংবাদ মাধ্যম
280px|থাম্ব|ডান|বিবিসি সম্প্রচার কেন্দ্র, নিউক্যাসেল
স্থানীয় গণমাধ্যমের মধ্যে রয়েছে:
শিল্প ঐতিহ্য
লবণ ও কয়লার মতো প্রচুর খনিজ পদার্থের ফলে ২,০০০ বছরেরও বেশি শিল্প কার্যকলাপের পর, উত্তর-পূর্ব ইংল্যান্ডের রাসায়নিক শিল্প আজ সমগ্র অঞ্চল জুড়ে ছড়িয়ে আছে, যেখানে এই অঞ্চলের উত্তরে প্রাথমিকভাবে ফার্মাসিউটিক্যালস উৎপাদিত হয়, অঞ্চলের মধ্যভাগে বিশেষত্ব ও সূক্ষ্ম রাসায়নিক শিল্প এবং টিসাইডে প্রয়োজনীয় রাসায়নিক ও পেট্রোকেমিক্যালস শিল্পগুলি ছড়িয়ে পড়েছে।
বিধান উপাধ্যায়
বিধান উপাধ্যায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় ২০১১ সাল থেকে বরাবনি বিধানসভা কেন্দ্রের বিধায়ক হিসেবে দায়িত্ব পালন করছেন।
আরাকান বিভাগ
আরাকান বিভাগ (ရခိုင်တိုင်း) ছিল ব্রিটিশ সাম্রাজ্যের একটি প্রশাসনিক বিভাগ, যা আধুনিক দিনের মিয়ানমারের রাখাইন রাজ্য নিয়ে গঠিত, যা ছিল আরাকানের ঐতিহাসিক অঞ্চল। এটি উত্তরে ব্রিটিশ ভারতের বেঙ্গল প্রেসিডেন্সির সীমানায় বঙ্গোপসাগরের পশ্চিম উপকূলে অবস্থিত ছিল। আরাকান বিভাগের একটি বহুজাতিক জনসংখ্যা ছিল। এটি একটি নেতৃস্থানীয় চাল রপ্তানিকারক ছিল।
ইতিহাস
১৮২৬ সালে প্রথম ইঙ্গ-বর্মা যুদ্ধের পর স্বাক্ষরিত ইয়ান্ডাবো চুক্তির মাধ্যমে আরাকানকে ইস্ট ইন্ডিয়া কোম্পানির প্রশাসনের হাতে তুলে দেওয়া হয়। এলাকাটি প্রাথমিকভাবে বেঙ্গল প্রেসিডেন্সির অংশ হিসেবে শাসিত হত। পরে এটি বার্মা প্রদেশের অংশ হয়ে যায়। ১৯৩৭ সালে, বার্মা একটি পৃথক ক্রাউন উপনিবেশে পরিণত হয়। দ্বিতীয় বিশ্বযুদ্ধের সময় আরাকান ১৯৪২ সালে বার্মা জাপানি দখলে চলে যায়। বার্মা আরাকান অভিযান ১৯৪২–৪৩ সহ বেশ কয়েকটি আরাকানি প্রচারণার সাথে জড়িত ছিল। ১৯৪৫ সালে মিত্রশক্তির সহায়তায় ব্রিটিশ বাহিনী এই বিভাগটি পুনরুদ্ধার করে। ১৯৪৮ সালে ব্রিটেনের কাছ থেকে স্বাধীনতার পর আরাকান বার্মার একটি বিভাগ হিসেবে অব্যাহত ছিল।
ভূগোল
বিভাগটি ছিল বঙ্গোপসাগরের পূর্ব সমুদ্র তীর বরাবর নাফ নদীর মোহনা থেকে চট্টগ্রামের সীমানায় কেপ নেগ্রাইস পর্যন্ত একটি উপকূলীয় স্ট্রিপ। উত্তর প্রান্ত থেকে কেপ নেগ্রাইস পর্যন্ত দৈর্ঘ্য, প্রায় ৪০০ মিটার; উত্তর অংশে সর্বাধিক প্রস্থ, ৯০ মিটার যা ধীরে ধীরে দক্ষিণের দিকে হ্রাস পেয়েছে। এটি আরাকান পর্বতমালা দ্বারা আবদ্ধ হওয়ার ফলে, যতক্ষণ না একদম দক্ষিণে এটি ১৫ মিটারের বেশি নয় এমন একটি সংকীর্ণ স্ট্রিপে সরে যায়। উপকূলটি দ্বীপপুঞ্জে পরিপূর্ণ ছিল, যার মধ্যে সবচেয়ে গুরুত্বপূর্ণ হল চেডুবা, রামরি এবং শাহপুরা। বিভাগটির সদর দপ্তর ছিল আকিয়াব (সিত্বে) এবং এটি চারটি জেলা নিয়ে গঠিত - যথা, আকিয়াব, উত্তর আরাকান পার্বত্য অঞ্চল, স্যান্ডোওয়ে ও কিয়াউকপিউ, যাকে পূর্বে রামরি বলা হত। এর আয়তন ১৮,৫৪০ বর্গ মিটার। ১৮২৬ সালে ব্রিটিশদের দখলের সময় জনসংখ্যা ১,০০,০০০ এর বেশি ছিল না। ১৮৩১ সালে এর পরিমাণ ছিল ১,৭৩,০০০; ১৮৩৯-এ ২,৪৮,০০০ এবং ১৯০১-এ হয় ৭,৬২,১০২।
আরাকান বিভাগের প্রধান নদীগুলোর মধ্যে রয়েছে উত্তরে নাফ মোহনা, যা বিভাগটি ও চট্টগ্রামের মধ্যে সীমানা তৈরি করে; (২) মায়ু নদী, এটি সমুদ্রের একটি বাহু, যা প্রায় ৫০ মিটার ধরে উপকূলের সাথে প্রায় সমান্তরালে একটি গতিপথ চলছে; (৩) কালাদান নদী, নীল পর্বতের কাছে, একদম উত্তর-পূর্বে উত্থিত, এবং ময়ু নদীর কয়েক মাইল দক্ষিণে বঙ্গোপসাগরে পতিত, যা ৪০ মি. অন্তর্দেশীয় দূরত্বের জন্য ৩০০ থেকে ৪০০ টন বোঝা ওজনের জাহাজ দ্বারা চলাচলযোগ্য। এবং (৪) লেমরো নদী, কালাদানের কয়েক মাইল দক্ষিণে উপসাগরে পতিত একটি উল্লেখযোগ্য স্রোত। আরও দক্ষিণে, পূর্বে আরাকানকে বেষ্টিত রেঞ্জের নিকটবর্তী হওয়ার কারণে, নদীগুলোর গুরুত্ব খুব কম। এগুলো হল তালাক এবং এং, যেখানে নৌকা দ্বারা চলাচল করা যায়; এবং স্যান্ডোওয়ে, টাংআপ ও গওয়া স্রোতধারা, যার মধ্যে একক কোন গুরুত্ব নেই, কারণ এর মুখটি ৯ থেকে ১০ ফিট পর্যন্ত জাহাজের জন্য একটি ভাল বন্দর বা আশ্রয়স্থল তৈরি করেছে। আরাকান পর্বতমালার উপর দিয়ে বেশ কয়েকটি গিরিপথ রয়েছে, সবচেয়ে সহজ যেটিকে বলা হয় এং রুট, গিরিপথগুলো সেই নামের গ্রাম থেকে উচ্চ বার্মার দিকে নিয়ে যায়। তুলা, তামাক, চিনি, শণ ও নীলের সাথে এই বিভাগের প্রধান ফসল ছিল ধান। বনগুলো প্রচুর পরিমাণে চমৎকার ওক এবং সেগুন কাঠ উৎপাদন করে।
উত্তর আরাকান পার্বত্য জেলা একটি অধীক্ষকের অধীনে, যিনি সাধারণত সাম্রাজ্যিক পুলিশের সদস্য ছিলেন, যার সদর দপ্তর ছিল পালেতোয়ায়। পার্বত্য অঞ্চলের আয়তন ছিল ৫২৩৩ বর্গ মিটার; জেলার জনসংখ্যা (১৯০১) ২০,৬৮২।
জেলা
আরাকানে চারটি জেলা ছিল যা নিম্নে তালিকাভুক্ত করা হয়েছে।
জনসংখ্যা
বর্মী উদ্ভূত আরাকানিরা প্রদেশের সংখ্যাগরিষ্ঠ ছিল। বর্মী আরাকানিরা ছিল মূলত বৌদ্ধ ধর্মাবলম্বী। দ্বিতীয় বৃহত্তম সম্প্রদায় ছিল আরাকানি ভারতীয়, যাদের মধ্যে প্রধান সংখ্যাগরিষ্ঠ ছিল মুসলিম; এবং সংখ্যালঘু ছিল হিন্দু। বার্মার অন্যানা অংশের মতো বর্মী আরাকানিরা গ্রাম ও উপজাতীয় জুম চাষ অঞ্চলে কেন্দ্রীভূত ছিল; শহরাঞ্চলে ভারতীয়দের আধিপত্য ছিল। বার্মায় আরাকানে ভারতীয়দের সংখ্যা সবচেয়ে বেশি। ১৯৩১ সালের আদমশুমারিতে ৫,০০,০০০ ভারতীয় বিভাগীয় রাজধানী আকিয়াবে বসবাস করত বলে জানা যায়, যেখানে তারা সমুদ্রবন্দর ও এর পশ্চাৎভূমিতে আধিপত্য বিস্তার করে।
আইনসভা
আরাকান বিভাগ ১৮৯৭ থেকে ১৯৩৭ সালের মধ্যে বার্মার আইন পরিষদে প্রতিনিধিত্ব করে। এটি সাম্রাজ্যিক বিধান পরিষদেও প্রতিনিধিত্ব করে। বার্মা সরকার আইন ১৯৩৫ ভারত থেকে বার্মাকে আলাদা করার পর বার্মা আইনসভা আরাকান বিভাগ সহ উপনিবেশের আইনসভা সংস্থা হিসাবে কাজ করে। ১৯২০, ১৯২২, ১৯২৩, ১৯২৫, ১৯২৬, ১৯২৮, ১৯৩০, ১৯৩২, ১৯৩৪, ১৯৩৬ ও ১৯৪৭ সালে এখানে নির্বাচন অনুষ্ঠিত হয়।
বর্মী-আরাকানি ও ইন্দো-আরাকানি উভয়ই বার্মার আইনসভার স্থানীয় সদস্য হিসাবে নির্বাচিত হয়েছিল। গণি মারকান ছিলেন আরাকানের একজন স্থানীয় ভারতীয় বিধায়ক। ১৯৪৭ সালে, আইনসভাটি একটি গণপরিষদে রূপান্তরিত হয়। এম. এ. গাফফার ও সুলতান আহমেদ সহ গণপরিষদে বর্মী স্থানীয় বিভাগের অধীনে দুজন আরাকানি ভারতীয় নির্বাচিত হয়। গণপরিষদটি ৪ জানুয়ারী ১৯৪৮ তারিখে বার্মার স্বাধীন ইউনিয়নের আইনসভায় পরিণত হয়।
অর্থনীতি
ব্রিটিশ ভারতের তুলনায় আরাকানে মজুরি ছিল অনেক বেশি। বিভাগটি ধান উৎপাদনের জন্য উল্লেখযোগ্য ছিল। আকিয়াব বিশ্বের অন্যতম প্রধান চাল রপ্তানিকারক বন্দর হয়ে ওঠে যা ইউরোপ ও চীন থেকে জাহাজের বহরে পাঠানো হতো। যেহেতু আরাকান বেশিরভাগই সমুদ্রপথে প্রবেশযোগ্য ছিল, তাই এর বন্দরগুলো চট্টগ্রাম, নারায়ণগঞ্জ, ঢাকা, কলকাতা, মৌলমেইন, রেঙ্গুন, সিঙ্গাপুর, পেনাং, মাদ্রাজ ও সিরিয়ামের সাথে ফেরি এবং পণ্য পরিবহনের উপর নির্ভরশীল ছিল। আরাকান কাঠশিল্পের জন্যও উল্লেখযোগ্য ছিল।
গতিসীমা
thumb|মানচিত্রে ইউরোপীয় দেশগুলোতে গতিসীমা|355x355পিক্সেল অধিকাংশ রাষ্ট্রে রাস্তার গতিসীমা হল ঐ রাস্তায় যানবাহনের সর্বোচ্চ (বা কখনো সর্বনিম্ন) বৈধ গতির নির্দেশক| কোনো কোনো জায়গায় গতিসীমা পরিবর্তনশীল বা অসীম ও হতে পারে| গতিসীমা সাধারণত কোনো ট্রাফিক চিহ্ণ দ্বারা নির্দেশ করা হয়|
অধিকাংশ ক্ষেত্রেই গতিসীমা স্থির করেন রাষ্ট্রের কোনো বিধানিক গোষ্ঠী বা প্রাদেশিক সরকার আর প্রয়োগ করেন জাতীয় বা আঞ্চলিক আরক্ষা এবং/অথবা বিচার বিভাগ|
প্রথম সর্বোচ্চ গতিসীমা চালু হয়েছিল ইংল্যান্ডে ১৮৬১ সালে যার মান ছিল ১০ মাইল প্রতি ঘণ্টা বা ১৬ কিমি প্রতি ঘণ্টা| অদ্যাবধি প্রকাশিত সর্বোচ্চ গতিসীমা ১৪০ কিমি প্রতি ঘণ্টা বা ৮৭ মাইল প্রতি ঘণ্টা যা পোল্যান্ড ও বুলগেরিয়ার কিছু রাস্তায় প্রযোজ্য| টেক্সাস-এ ৪০ মাইল (৬৪ কিমি) দীর্ঘ একটি শুল্কভুক্ত রাস্তায় গতিসীমা ৮৫ মাইল প্রতি ঘণ্টা বা ১৩৭ কিমি প্রতি ঘণ্টা| কিছু রাস্তায় কয়েকটি বিশেষ শ্রেণির যানবাহনের উপর গতিসীমা প্রযোজ্য নয়| ম্যান দ্বীপের গ্রামীণ রাস্তা, বা ভারতের অঙ্গরাজ্য অন্ধ্র প্রদেশ, মহারাষ্ট্র, তেলেঙ্গানায় গতিসীমার শৈথিল্য আছে|
যেসব ক্ষেত্রে সরকারের বিবেচনা অনুযায়ী রাস্তার স্বাভাবিক গতি খুব বেশি, যেমন শহরাঞ্চলে যেখানে গতিসীমা ৫০ কিমি প্রতি ঘণ্টার কম, সেখানে অনেক সময় traffic calming(যেমন-বাম্পার বা সরু গলি) ব্যবহার করা হয়| কয়েকটি বিশেষ শ্রেণির গাড়ির ক্ষেত্রে অনুবর্তিতা নিশ্চিত করতে গতি সীমিতকারকের ব্যবহার বাধ্যতামূলক করা হতে পারে|
সূচনা থেকেই কিছু যানচালক সংগঠন এর বিরোধিতা করে|
ইতিহাস
The United Kingdom Stage Carriage Act, ১৮৩২ -এ সর্বপ্রথম নিয়ন্ত্রণহীন যানচালনা দ্বারা যাত্রী বা পথচারীর নিরাপত্তা বিঘ্ন ঘটানোর ঘটনাকে অপরাধ রূপে চিহ্ণিত করা হয়| প্রথম সর্বোচ্চ গতিসীমা চালু হয় ইংল্যান্ডে একগুচ্ছ Locomotive Acts (১৮৬১,১৮৬৫ ও ১৮৭৮) এর মাধ্যমে| ১৮৬১-র আইন শহরের খোলা রাস্তায় ১৬ কিমি প্রতি ঘণ্টা গতিসীমা নির্দিষ্ট করে যা ১৮৬৫-র Red Flag আইনে কমিয়ে শহরে ৩ কিমি প্রতি ঘণ্টা ও গ্রামে ৬ কিমি প্রতি ঘণ্টা করা হয়| ১৮৯৬-র Locomotives on Highways আইনে গতিসীমা বাড়িয়ে ১৪ কিমি প্রতি ঘণ্টা করা হয়|
কেন্ট এর উত্তর পেকহ্যাম এর ওয়াল্টার আর্নল্ড প্রথম গতিসীমা লঙ্ঘনে অভিযুক্ত রূপে বিবেচিত হন যাকে ১৩ কিমি প্রতি ঘণ্টায় গাড়ি চালানোর জন্য ২৮ জানুয়ারী ১৮৯৬ সালে ১ শিলিং জরিমানা করা হয়|
২০ শতকের গোড়ার দিকে অস্ট্রেলিয়ায় যানচালকদের অনিয়ন্ত্রিত যানচালনার অভিযোগে অভিযুক্ত হওয়ার খবর পাওয়া যায়| ১৯০৫ সালে ২০ মাইল প্রতি ঘণ্টা ‍‍‍‍‍বা ৩২ কিমি প্রতি ঘণ্টা গতিতে ওর অর্ধেক গতিতে চলমান একটি ট্রামকে পার হওয়ার জন্য একজন দোষী সাব্যস্ত হয়|
সাম্প্রতিক ঘটনা
৭-ই মার্চ ২০১৭-এ হুগলীর গুড়াপের কাছে দুর্গাপুর এক্সপ্রেসওয়েতে এক মর্মান্তিক পথ দুর্ঘটনায় পশ্চিমবঙ্গের প্রখ্যাত লোকসঙ্গীত শিল্পী ও গবেষক কালিকাপ্রসাদ ভট্টাচার্য র মৃত্যু হয়| দুর্ঘটনার প্রাথমিক কারণ হিসেবে তাঁর গাড়ির উচ্চ গতিকে দায়ী করা হয়|
নিয়মকানুন
অধিকাংশ বিচারব্যবস্থা মেট্রিক নিয়ম অনুযায়ী কিমি প্রতি ঘণ্টাকে গতিসীমার একক হিসাবে ব্যবহার করে, কিন্তু মার্কিন যুক্তরাষ্ট্র বা ইংল্যান্ডের মতো কিছু রাষ্ট্রে মাইল প্রতি ঘণ্টায় গতিসীমা নির্দেশিত হয়| অস্ট্রেলিয়া প্রাথমিকভাবে  ইংল্যান্ডে কে অনুসরণ করলেও ১৯৭০ সাল থেকে মেট্রিক নিয়ম কে গ্রহণ করে|
পরিমিত গতি
ক্ষেত্রবিশেষে, যানচালকদের নিরাপদ গতিতে গাড়ি চালাতে হয়|
পথ নিরাপত্তা
বিশ্ব স্বাস্থ্য সংস্থার ২০০৪ সালে প্রকাশিত একটি প্রতিবেদন অনুযায়ী ২০০২ সালের মোট আঘাতজনিত মৃত্যুর ২২ শতাংশই পথ দুর্ঘটনাজনিত আঘাতে এবং নতুন উদ্যোগ ও প্রয়াস ব্যতীত ২০০০ থেকে ২০২০ সালের মধ্যে ক্ষতির হার বাড়বে ৬৫ শতাংশ| প্রতিবেদন অনুযায়ী সমস্যার কেন্দ্রবিন্দুতে আছে যানচালনার গতি| পথ দুর্ঘটনা শিশুমৃত্যুর অন্যতম কারণ(বছরে ২৬০,০০০ শিশু মারা যায়, ১০০ লক্ষ শিশু আহত হয়)|
গতিসীমা গতির একটি উচ্চসীমা নির্ধারণ করে দেয় যা ঠিকমতো পালন করা হলে একই সমযে একই রাস্তায় বিভিন্ন যানবাহনের গতির পার্থক্য কমিয়ে দিতে পারে| ট্রাফিক ইঞ্জিনিয়াররা লক্ষ করেছেন ট্রাফিকের গড় গতির চেয়ে কম বা বেশি গতিতে চলমান যানবাহনের ক্ষেত্রে সংঘর্ষের সম্ভবনা উল্লেখযোগ্যভাবে বেশি| ক্ষয়ক্ষতির মাত্রা বিবেচনা করলে মধ্যক গতি বা তার কম গতির যানবাহনের ক্ষেত্রে ঝুঁকির পরিমাণ সবচেয়ে কম| উচ্চ গতির মোটরযানের ক্ষেত্রে তা সূচক হারে বাড়তে থাকে|
কিছু পরিস্থিতিতে যানের গতি হ্রাসের প্রয়াস কাম্য, কারণ গাড়ি সংঘর্ষের সঙ্গে সম্পর্কিত স্থিতি শক্তি, সংঘর্ষের গতি র বর্গের সমানুপাতিক|
পরিবেশ চিন্তা
গতিসীমা বায়ুর গুণগত মান বা পরিবেশের গুণগত মানের উন্নতিতে প্রয়োগ করা হতে পারে|
শারা চ্যাপম্যান বুল
thumbnail|শারা চ্যাপম্যান বুল শারা চ্যাপম্যান থর্প বুল (১৮৫০ – ১৪ জানুয়ারি ১৯১১) একজন মার্কিন লেখিকা এবং জনহিতৈষী ব্যক্তি। তিনি ছিলেন ভারত সন্ন্যাসী খ্যাত স্বামী বিবেকানন্দের একজন শিষ্য। তিনি সাধিকা শারা নামেও পরিচিত ছিলেন। তিনি ওলে বুল নামক একজন নরওয়ের বেহালা বাদককে বিয়ে করেন।
পারিবারিক জীবন
শারা চ্যাপম্যান ১৮৫০ সালে নিউইয়র্কে জন্ম গ্রহণ করেন। তিনি জোসেফ জি. থর্প এবং সুসান এমেলিয়ার একমাত্র কন্যা ছিলেন।
স্বামী বিবেকানন্দের সাথে পরিচয় এবং জনসেবামূলক কর্মকাণ্ড
সারা বিবেকানন্দের একজন শিষ্য ছিলেন। তিনি ভগবদ গীতা পড়ার পর এবং বিবেকানন্দের শিষ্য হবার পর প্রাচ্যের ধর্ম-দর্শন বিশেষ করে বেদান্ত দর্শনের প্রতি অনুরক্ত হন। সারার সাথে স্বামী বিবেকানন্দের পরিচয় হয় ১৮৯৪ সালের বসন্তে। সারা স্বামীজীর গভীর আধ্যাত্মিক ও দার্শনিক জ্ঞানে মোহিত হন। ১৮৯৫ সালের গ্রীষ্মে সারা স্বামীজীকে তার বাড়িতে আমন্ত্রণ করেন। স্বামীজী ছাড়াও তিনি অধ্যাপক উইলিয়াম জেমসকে নিমন্ত্রণ করেন। তাদের ভিতর দীর্ঘ আলাপন হয়। পরবর্তীতে তিনি বিবেকানন্দকে তার ‘ভারতীয় সন্তান’ ও ‘গুরু’ হিসেবে গ্রহণ করেন। বিবেকানন্দ তাকে ‘ধীর মাতা’ ও ‘মা সারা’ বলে সম্বোধন করতেন।
শেষ জীবন
সারা ১৯১১ সালে ক্যামব্রিজে মৃত্যুবরণ করেন।
কম্বোডিয়া–বাংলাদেশ সম্পর্ক
কম্বোডিয়া–বাংলাদেশ সম্পর্ক বলতে বাংলাদেশ এবং কম্বোডিয়া দেশের মধ্যকার দ্বিপাক্ষিক সম্পর্ককে বোঝায়।
উচ্চ স্তরের পরিদর্শন
২০১০ সালে বাংলাদেশের সাবেক পররাষ্ট্রমন্ত্রী দীপু মনি প্‌নম পেন সফর করেন। কম্বোডিয়ান প্রধানমন্ত্রী হুন সেন ২০১৪ সালে ঢাকায় একটি সরকারি সফর করেন।
সমবায়
বাংলাদেশ ও কম্বোডিয়া বিভিন্ন খাতে সহযোগিতা করে থাকে। ২০১০ সালে, উভয় দেশের পররাষ্ট্র মন্ত্রণালয় মধ্যে দ্বিপক্ষীয় সহযোগিতার জন্য একটি যৌথ কমিশন গঠন করতে সম্মত হয়। ২০১৩ সালে তারা কূটনৈতিক পাসপোর্টধারীদের জন্য একটি ভিসাছাড় চুক্তি স্বাক্ষর করে। কাম্বোডিয়া এর মানবসম্পদ উন্নয়নে বাংলাদেশ শিক্ষক নিয়োগের আগ্রহ প্রকাশ করেছেন। ২০১৪ সালে উভয় দেশের সহযোগিতার নতুন ক্ষেত্রগুলি সন্ধানের জন্য একটি যৌথ কমিশন স্থাপন করা হয় এবং বিভিন্ন খাতে বিদ্যমান সহযোগিতা শক্তিশালী করার জন্য একটি চুক্তি স্বাক্ষরিত হয়।
সংস্কৃতি
২০১৪ সালে, বাংলাদেশ ও কম্বোডিয়া মধ্যে সাংস্কৃতিক সহযোগিতা বিষয়ে একটি চুক্তি স্বাক্ষরিত হয়েছে।
কৃষি
বাংলাদেশি নাগরিকদের দ্বারা বাংলাদেশ কম্বোডিয়াতে খামারের জন্য দীর্ঘমেয়াদী জমি চাষের চুক্তির প্রস্তাব দিয়েছে। বাংলাদেশ কম্বোডিয়া সঙ্গে একটি দীর্ঘমেয়াদী চাল আমদানি চুক্তি করতে আগ্রহী। বাংলাদেশ কম্বোডিয়ান শিক্ষার্থীদের বাংলাদেশ কৃষি বিশ্ববিদ্যালয়র বৃত্তি প্রদান করেছে। দুই দেশের যৌথভাবে কৃষি গবেষণা সম্পাদন করে। ২০১৪ সালে, বাংলাদেশ ও কম্বোডিয়া কৃষি খাতে বৈজ্ঞানিক ও প্রযুক্তিগত সহযোগিতার জন্য একটি সমঝোতা স্বাক্ষর করেছে।
বাণিজ্য ও বিনিয়োগ
২০০৬ সালে, উভয় দেশ একটি বাণিজ্য এবং বিনিয়োগ চুক্তি অনুমোদন করে এবং একে অপরের সবচেয়ে অনুকূল জাতি হিসেবে বিশ্বাস করে। কম্বোডিয়াতে বাংলাদেশের প্রধান রপ্তানিকারক গুলো রয়েছে পোশাক, পাদুকা এবং চামড়াজাত পণ্য, নিটওয়্যার, ফার্মাসিউটিক্যালস, টেবিলওয়ার, বাড়ির পট্টবস্ত্র, টেক্সটাইল, সীফুড এবং সামুদ্রিক পণ্য, চা, আলু, পাট ও পাটজাত পণ্য, হালকা প্রকৌশল দ্রব্য, মশলা, প্রসাধনী, সিরামিক ও মেলামাইন পণ্য, টয়লেটস ইত্যাদি।
কাম্বোডিয়া প্রধানত তুলা, ভোজ্য তেল, সার, ক্লিনার, স্ট্যাপল ফাইবার, সুতা ইত্যাদি বাংলাদেশে রপ্তানি করে থাকে। ২০১৪ সালে উভয় দেশের বাণিজ্য মন্ত্রীদের নেতৃত্বে একটি যৌথ বাণিজ্য পরিষদ গঠন করতে উভয় দেশ সম্মত হয়। দ্বিপাক্ষিক বিনিয়োগের প্রচার ও পারস্পরিক সুরক্ষার জন্য দুই দেশের মধ্যে একটি চুক্তি স্বাক্ষরিত হয়েছে।
এবি ডি ভিলিয়ার্স
আব্রাহাম বেঞ্জামিন ডি ভিলিয়ার্স (Abraham Benjamin de Villiers; জন্ম: ১৭ ফেব্রুয়ারি, ১৯৮৪) দক্ষিণ আফ্রিকার ট্রান্সভাল প্রদেশের প্রিটোরিয়ায় জন্মগ্রহণকারী দক্ষিণ আফ্রিকা জাতীয় ক্রিকেট দলের একজন প্রাক্তন ক্রিকেটার। সংক্ষেপে তিনি এবি ডাকনামে দলীয় খেলোয়াড়দের কাছে পরিচিত। একদিনের আন্তর্জাতিক ক্রিকেটে দক্ষিণ আফ্রিকা দলের বর্তমান দলপতি। এছাড়া, টুয়েন্টি২০ দক্ষিণ আফ্রিকা দলেরও অধিনায়ক ছিলেন। ২০১১ সালের বিশ্বকাপ ক্রিকেটের পর তিনি গ্রেইম স্মিথের কাছ থেকে দলের দায়িত্বভার গ্রহণ করেন। ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোর দলেও নিয়মিত অংশ নিচ্ছেন এবি ডি ভিলিয়ার্স।
প্রারম্ভিক জীবন
তার মাতার নাম মিলি। তিনি রিয্যাল এস্টেট কোম্পানীতে চাকরি করেন। তার বাবা আব্রাহাম পি ডি ভিলিয়ার্স একজন ডাক্তার। জান এবং ওয়েসেলস নামীয় দুই ভাই রয়েছে। শৈশবে তাদের সাথে নিয়ে মার্টিন ফন জারসভেল্ড নামীয় দক্ষিণ আফ্রিকার ক্রিকেটারের সাথে খেলেছেন। তিনি আফ্রিকান্স হোয়ের সিয়ানস্কুল বা বালকদের জন্যে আফ্রিকানস হাইস্কুল যেটি আফিস নামে পরিচিত, প্রিটোরিয়ার অত্যন্ত জনপ্রিয় সরকারী বিদ্যালয়ে পড়াশোনা করেন। জ্যাকুয়েস রুডল্ফ, হিনো কান এবং ফ্রাঙ্কোইজ দু প্লেসিস তার সহপাঠী ছিল যারা পরবর্তীতে টাইটান্স ও দক্ষিণ আফ্রিকার পক্ষ হয়ে আন্তর্জাতিক ক্রিকেটে অংশ নিয়েছে।
খেলোয়াড়ী জীবন
ডি ভিলিয়ার্স ডানহাতি ব্যাটসম্যান হিসেবে অত্যন্ত স্বল্প সময় নিয়ে ব্যাটিং করে থাকেন। ইতোমধ্যেই টেস্ট ক্রিকেটে ২১টি সেঞ্চুরি এবং ৩৬ অর্ধ-শতকের অধিকারী হয়েছেন। সবচেয়ে বেশি ৭৮ টেস্ট ইনিংস খেলে কোনরূপ শূন্য রান করেননি তিনি যা একটি রেকর্ডরূপে চিহ্নিত। অবশেষে নভেম্বর, ২০০৮ সালে অনুষ্ঠিত বাংলাদেশ দলের বিপক্ষে টেস্টে অংশ নিয়ে তার এ রেকর্ডটি ভেঙ্গে যায়।
২০১১-১২ দক্ষিণ আফ্রিকার গ্রীষ্মকালে সফরকারী অস্ট্রেলিয়া ও শ্রীলঙ্কার বিপক্ষে নিজেকে মেলে ধরেন ডি ভিলিয়ার্স। তৃতীয় ও শেষ টেস্টে অপরাজিত ১৬৫* রান করে দলকে সিরিজ জেতাতে সহায়তা করেন। ১১৭.৬৬ গড়ে ৩৫৩ রান করে ম্যান অব দ্য সিরিজের পুরস্কারে ভূষিত হন তিনি। তারপর তিনি একদিনের আন্তর্জাতিক দলের অধিনায়ক হিসেবে নিযুক্ত হন। ১১ জানুয়ারি, ২০১২ সালে প্রথম খেলায় অধিনায়কের দায়িত্ব নিয়ে শ্রীলঙ্কার ক্রিকেট ইতিহাসে সর্বাপেক্ষা শোচনীয় পরাজয়। পার্লে অনুষ্ঠিত ঐ খেলায় দক্ষিণ আফ্রিকা ২৫৮ রানের ব্যবধানে জয়ী হয় যা দু'টি টেস্টভূক্ত দলের মধ্যকার সর্বাপেক্ষা বৃহৎ ব্যবধানের জয়। ওডিআই সিরিজ জয়সহ ডি ভিলিয়ার্স ব্যক্তিগত নৈপুণ্যও প্রদর্শন করেন। ১০৯.৬৬ গড়ে ৩২৯ করে ম্যান অব দ্য সিরিজ নির্বাচিত হন। এ রানের মধ্যে জোহেন্সবার্গে অনুষ্ঠিত ৫ম ও চূড়ান্ত খেলায় অপরাজিত ১২৫* রান করেছিলেন। ২৩ মে ২০১৮ সালে দক্ষিণ আফ্রিকার এই ডানহাতি ব্যাটসম্যান  অবসরের  ঘোষণা দেন।
ক্রিকেট বিশ্বকাপ
৭ জানুয়ারি, ২০১৫ তারিখে ক্রিকেট সাউথ আফ্রিকা কর্তৃপক্ষ ২০১৫ সালের ক্রিকেট বিশ্বকাপের জন্য তাদের পরিচালনাধীন দক্ষিণ আফ্রিকা ক্রিকেট দলের ১৫-সদস্যের চূড়ান্ত তালিকা প্রকাশ করে। প্রতিযোগিতায় ভিলিয়ার্সকে অধিনায়কত্ব প্রদান করা হয়।